Grava programero de la ĵusa Malferma Tago en la Centra Oficejo de UEA estis ”dialoga momento” kun gvidantoj de UEA kaj TEJO. La momento pro multaj demandoj daŭris pli longe ol planite, sed la respondeculoj de UEA rifuzis klare diri, kiom da dungitoj efektive ankoraŭ laboras en la Centra Oficejo. La prezidanto de TEJO diris, ke la informo pri 25 000 membroj, pli frue donita al EU-instancoj, nun estas korektita.
#000002
La programon, krom la inaŭgura prezento de libroservaj novaĵoj, konsistigis ses prelegoj kaj 30-minuta "dialoga momento kun la prezidantoj kaj estraranoj de UEA/TEJO". Ĉiuj programeroj estis altkvalitaj. Rimarkeblas, ke laŭ la FB-paĝo de la evento inter la "ĉeforganizantoj" de la tago estis neniu oficisto de UEA, sed unu stabano de TEJO kaj estrarano de UEA. La aranĝon partoprenis la ĝenerala direktoro Martin Schäffer kaj 4 aliaj oficistoj, Clay Magalhães, Ionel Oneţ, Ralph Schmeits kaj Stanka Starčević.
#000004
La dialogon komencis la oficisto Ralph Schmeits, kiu demandis pri la 25 mil membroj de TEJO anoncitaj al eŭropaj instancoj, pri kio oni multe diskutis rete post la apero de tiutema artikolo en Libera Folio. Joop Kiefte respondis, ke tiu ĉi nombro estis jam korektita. Efektive iam dum la pasintaj dek tagoj la cifero malaperis el la publika registro de EU.
#000007
Joop Kiefte esprimis samtempe la opinion, ke ne eblas kalkuli precize ĉiujn membrojn de la organizo. Li aldonis, ke la rezulto dependas de la kalkulmaniero kaj li mem ne povas aliri tiujn donitaĵojn. La ĝenerala direktoro de UEA intervenis kun klarigo ke temas pri diversaj membrokategorioj, sed li klare evitis respondi pri kiom da membroj temas. En la fino Kiefte respondis, ke TEJO havas iom pli ol 800 individuajn membrojn.
#000008
Ralph Schmeits poste demandis la ĉeestantajn TEJO-estraranojn, kiel jure eblas kalkuli personojn, kiuj ne rekotizas, nek aktive nuligas la membrecon kiel membroj. La TEJO-prezidanto respondis, ke unu el la TEJO-komisionoj ankoraŭ esploras tion. Tiam Schmeits atentigis, ke tio jam troviĝas en la statuto de TEJO. Ne estas ankoraŭ klare, ĉu TEJO inkludigas tiujn homojn en siaj kalkuloj.
#000009
Rudi Koot demandis pri la nuna stato de la restrukturigo de UEA. La estrarano Orlando Raola atentigis, ke surbaze de la raporto de la eksa prezidanto, la Estraro devas trovi vojon por restrukturigo de la asocio. Restas ankoraŭ unu monato por doni pretan respondon.
#000010
La direktoro ne volis paroli pri nomoj kaj ne respondis, ĉu UEA havas sekretariinon en la CO, aludante al la devo observi direktivojn pri protekto de personaj datumoj. En la fino la li konfesis diplomatie, ke ne ĉiuj informoj en la retejo de UEA estas ĝisdataj. Oni aŭdis ankaŭ, ke UEA en la CO ne havas volontulojn financitajn de la eŭropaj instancoj. Brian Moon intervenis, ke la estraro kaŝas sin malantaŭ la direktivoj pri la protekto de datumoj kaj ne volas respondi la demandojn.
#000012
Al la demando pri volontuloj kaj oficistoj respondis ankaŭ Joop Kiefte. Lia respondo estis pli klara. TEJO havas oficiston en Bruselo kaj tri volontulojn en la CO.
#000013
Al la demando pri la revuoj, en la kunteksto de la malfacila situacio de UEA, Aleks Kadar kaj Joop Kiefte esprimis plenan kontenton pri ambaŭ organoj de siaj organizoj.
#000018
En la fino Ralph Schmeits kritikis la novan telefonan respondilon en la CO, en kiu en la komenco anstataŭ informo prezentanta la organizon, aŭdiĝas la sonoj de La Espero. Pluraj personoj en la salono konsentis, ke kutime oni unue aŭdas prezentoinformon de la organizo kaj ne atendomuzikon.
#000019
Pro la abundo da demandoj la programero signife plilongiĝis de duona horo ĝis preskaŭ plena horo.
En ĝia fino la diskutgvidanto invitis partopreni seminarion pri la financoj de UEA en dimanĉo. La prezidanto de UEA dankis al ĉiuj partoprenantoj de la ”dialoga momento” kaj certigis, ke la estraro atente aŭskultis la intervenintojn.
#000020
>Said Baluĉi, stabano de TEJO kaj gvidanto de la programo<
Chu la libera folio povas aldoni al la artikolo asteriskon kun klarigo kion signifas "stabano de TEJO"?
Kaj kio estas rolo de tiu persono en la CO entute. En la Jarlibro 2018 li estas menciita inter oficistoj de UEA kun indiko – diversaj taskoj. Mi ne komprenas kial la estraroj kaj la direktoro ne povis respondi.
Mi foje en la jaro havas bonshancon viziti la libroservon kaj kiam mi chijare estis en la CO, post la somero, Sro Said malfermis pordon al mi. Li prenas telefono kiam mi vokas al la CO kaj mi vidis lin enpaki revuojn. Krome li montris al mi sian laborlokon, la chambron kie Katja oficis kiam mi pasinjare vizitis la COn. Mi ne vidas kial estraro kaj direktoro ne povis respondi pri io kion kiu ajn vizitanto de la domo mem povas konstati. Chu la sekreteco volas celi ke tiu Sro ne meritas la rekonon de sia laboro? Mi ne povas imagi tion.
#000025
Laŭ tio, kion mi aŭdis (mi ne estas tiel bonŝanca povi ĉeesti malfermajn tagojn), ĉi tiu plej freŝa estis pli de TEJO ol de UEA. La ceremoniestro estas dungito de TEJO ne de UEA. La "oficiala" fotisto estas volontulo de TEJO. Ĉeestis ankaŭ la onta ĝenerala direktoro de UEA kaj lia librotenisto, kiu – laŭ mia kompreno – jam staĝas (ĉu senpage?) en la CO. Eĉ la ĉina registaro, kiu "subvencios" la eldonon de Unesko-kuriero, havis siajn reprezentantojn tie por foti kaj filmi kaj intervjui (kaj eble aĉeti iom da influo en UEA).
#000026
> Ĉeestis ankaŭ la onta ĝenerala direktoro de UEA
#000027
Ne, TEJO havas diversajn membrrokategoriojn. Interalie ankau membroj de fakorganizoj estas membroj de TEJO. Tiuj ne nepre trovighas inter la membroj, kiujn listigis Esperanto.
#000033
Elkoran dankon Tobiasz pro via detala kaj bona raporto. Indas aldoni, ke malgraŭ ĉiuj problemoj kaj popoldiraj nigraj nuboj super la CO, dum al Malferma Tago regis tre bona kaj agrabla etoso. Bedaŭre la demandoj al la estraro ne estis responditaj klare kaj laŭteme, pro tio sennecese restas malkontento pro manko da malfermiteco. La CO ne havas sekretarion, tial oni ne povas aŭdi unue ŝian/lian voĉon antaŭ la muziko. Tiel simpla ŝajnas la respondo. Kaj kalkuli kiel TEJO membron iun kun kiu oni hazarde trinkis kafon, certe ne estas serioza afero. Sed ni konsoliĝu per la finaj vortoj de la prezidanto, kiu en bela Esperanto diris ke oni aŭskultas la voĉojn de esperantistojn.
#000034
Cxu estas filmo pri la evento?
#000040
Mi ghojas, ke estraranoj dedichis tempon al tiu vidalvida dialoga momento kaj ech pretis plilongigi ghin. Tio estas bona afero.
#000042